PMIndiaData/PMIndiaSum huggingface dataset:
পুলিশের মহানির্দেশক/আইজিদের ৫৪তম সম্মেলনে প্রধানমন্ত্রীর ভাষণ

প্রধানমন্ত্রী ৭-৮ ডিসেম্বর পুনেতে পুলিশের মহানির্দেশক/আইজিদের ৫৪তম সম্মেলনে যোগ দেন। সম্মেলনে দুদিন ধরে নানান আলোচনায় নেতৃত্বদান, মূল্যবান পরামর্শ দেওয়া ছাড়াও আজ সন্ধ্যেয় সমাপ্তি অধিবেশনে-ও তিনি ভাষণ দেন। গোয়েন্দা বিভাগের যে সব আধিকারিক উল্লেখযোগ্য অবদান রেখেছেন, তাঁদের কাজের স্বীকৃতিস্বরূপ প্রধানমন্ত্রী রাষ্ট্রপতি পুলিশ পদক প্রদান করেন। এই সম্মেলন আগে এক দিন হত। প্রধানমন্ত্রীর নেতৃত্বে মতের অর্থপূর্ণ আদানপ্রদানের লক্ষ্যে ২০১৫ সাল থেকে এটি তিনদিন ধরে অনুষ্ঠিত হচ্ছে। এছাড়াও সম্মেলন এখন দিল্লির বাইরে দেশের নানান জায়গায় অনুষ্ঠিত হয়ে থাকে। প্রধানমন্ত্রী এবং কেন্দ্রীয় স্বরাষ্ট্র মন্ত্রীর উপস্থিতিতে সম্মেলনের বিন্যাসের আমুল পরিবর্তন ঘটানো হয়েছে। সম্মেলনের শুরুতে পুলিশের মহানির্দেশকদের কমিটিগুলি সমসাময়িক নিরাপত্তা সংক্রান্ত ইস্যুগুলির উপর ভিত্তি করে আলোচনার রূপরেখা নির্ধারণ করে। এছাড়া, সম্মেলন চলাকালীন বিভিন্ন অধিবেশনে নানান নীতির পর্যালোচনা করা হয়। এই বছর সম্মেলনে, সন্ত্রাসবাদ, নকশাল সমস্যা, উপকূলীয় অঞ্চলের নিরাপত্তা, সাইবার অপরাধ, মৌলবাদ ও মাদক-জঙ্গিবাদের মতন অভ্যন্তরীণ ও আন্তর্জাতিক সমস্যাগুলি নিয়ে আলোচনার জন্য ১১টি কোর গ্রুপ গঠন করা হয়, যেখানে এগুলি নিয়ে বিস্তারিত আলোচনা হয়েছে। প্রধানমন্ত্রী বলেন, এই সম্মেলনে নীতি প্রণয়ন এবং সেগুলির বাস্তবায়নের জন্য উপযুক্ত উপাদান পাওয়া যায়। এখানে চূড়ান্ত পরিকল্পনা রচনার ক্ষেত্রে ওই উপাদানগুলির থেকে প্রাপ্ত সিদ্ধান্ত বিবেচনার উপর তিনি গুরুত্ব আরোপ করেন। দেশজুড়ে স্বাভাবিক অবস্থা ,শান্তি ও স্থিতাবস্থা বজায় রাখার জন্য পুলিশ বাহিনীর সদাসতর্ক প্রয়াসের প্রশংসা করেন প্রধানমন্ত্রী। তিনি বলেন, বাহিনীর সদস্যদের পরিবারের অবদানের কথা আমরা যেন ভুলে না যাই, কারণ এই পরিবারগুলি সব সময়ই বাহিনীর সদস্যদের পাশে থাকেন। পুলিশের ভাবমূর্তি উজ্জ্বল করার জন্য তাঁদের সবসময় চেষ্টা চালাতে হবে, যাতে মহিলা ও শিশু সহ সমাজের সকলের আস্থা অর্জন করা যায়। মহিলারা যেন নিজেদের সুরক্ষিত ও নিরাপদ ভাবেন, সেই লক্ষ্যে প্রধানমন্ত্রী সক্রিয় পুলিশ ব্যবস্থার উপর গুরুত্ব দেন। সম্মেলনের সিদ্ধান্ত রাজ্য থেকে জেলা হয়ে থানা ౼ তৃণমূল স্তর পর্যন্ত পৌছে দিতে প্রধানমন্ত্রী পুলিশ বিভাগের প্রধানদের প্রতি আহ্বান জানান। বিভিন্ন রাজ্যের পুলিশ বাহিনীর বক্তব্য শোনার পর, প্রধানমন্ত্রী বলেন, ভালো সিদ্ধান্তগুলির একটি তালিকা প্রস্তুত করতে হবে এবং সেগুলি সব রাজ্য ও কেন্দ্রশাসিত অঞ্চলগুলিকে গ্রহণ করতে হবে। তিনি আর-ও বলেন, সক্রিয় পুলিশ ব্যবস্থার একটি গুরুত্বপূর্ণ উপাদান হল প্রযুক্তি। এর মাধ্যমে সাধারণ মানুষের মতামত গ্রহণ করা যায়। উত্তর পূর্বাঞ্চলের উন্নয়নে প্রধানমন্ত্রী বিশেষ উৎসাহ ব্যক্ত করেন। সরকারের ‘অ্যাক্ট ইস্ট নীতি’র জন্য যা বিশেষ গুরুত্বপূর্ণ। ওই রাজ্যগুলির পুলিশের মহানির্দেশকদের তিনি উন্নয়নমূলক কর্মসূচী রূপায়নের সহায়ক পরিবেশ গড়ে তুলতে বাড়তি উদ্যোগের আহ্বান জানান। পুলিশ আধিকারিকরা প্রতিদিন তাঁদের কর্তব্য পালনের সময় যে পরিস্থিতির সম্মুখীন হন, প্রধানমন্ত্রী তাঁর ভাষণের শেষে সেই প্রসঙ্গও উল্লেখ করেন। তিনি বলেন, তাঁদের মনে যে দ্বিধাই থাকুক না কেন, তাঁদের মনে রাখতে হবে সমাজের দুর্বলতম ও দরিদ্রতম অংশের কল্যাণে দেশের স্বার্থে তাঁরা কাজ করছেন। যে আদর্শ ও মনোভাব নিয়ে তাঁরা সিভিল সার্ভিস পরীক্ষায় বসেছিলেন সেটিও তাঁদের স্মরণে রাখতে হবে। । ecember
কমনওয়েল্‌থ গেমসের পদক জয়ীদের সঙ্গে আলাপচারিতায় প্রধানমন্ত্রী

সদ্য সমাপ্ত কমনওয়েল্‌থ গেমসে পদক জয়ী ক্রীড়াবিদদের সঙ্গে সোমবার এক আলাপচারিতায় মিলিত হলেন প্রধানমন্ত্রী শ্রী নরেন্দ্র মোদী। প্রধানমন্ত্রী এই গেমসে পদক জয়ী ক্রীড়াবিদদের অভিনন্দন জানান এবং যাঁরা পদক পাননি, তাঁদের ক্রীড়া নৈপুণ্যের প্রশংসা করেন। তিনি বলেন, ক্রীড়া আঙিনায় যে কোন সাফল্য প্রত্যেককেই উৎসাহিত করে।পদক জয়ী ক্রীড়াবিদদের বলেন, তাঁদের সাফল্য ক্রীড়াক্ষেত্রে ভারতের মর্যাদা বাড়িয়েছে। বিশ্ব ক্রীড়া আঙিনায় যখনই কোনও ভারতীয় খেলোয়াড় জয়ী হন, তখনই ভারতের পতাকা ঊর্ধ্বে ওঠে। শ্রী মোদী আরও বলেন, বর্তমানে একজন অ্যাথলিটের খেলোয়াড় জীবন কয়েক দশক পর্যন্ত বিস্তৃত। এ প্রসঙ্গে তিনি সংসদ সদস্য মেরি কম-এর উদাহরণ দেন যিনি এখনও আন্তর্জাতিক ক্রীড়ায় স্বর্ণ পদক জিতে চলেছেন। এ প্রসঙ্গে পুল্লেলা গোপীচাঁদের উদাহরণ দিয়ে প্রধানমন্ত্রী বলেন, ব্যাপক সাফল্যমণ্ডিত খেলোয়াড়ী জীবন শেষে তিনি এখন বিভিন্ন ক্রীড়াবিদদের প্রশিক্ষণ ও দেখাশোনায় যুক্ত রয়েছেন। বর্তমান ক্রীড়াবিদদের জন্য মেধা, প্রশিক্ষণ, একাগ্রতা ও কঠোর পরিশ্রমের পাশাপাশি মানসিক শক্তিও অত্যন্ত জরুরি বলে শ্রী মোদী অভিমত প্রকাশ করেন। এ প্রসঙ্গে তিনি যোগাভ্যাসের উপকারিতার কথা উল্লেখ করেন। প্রধানমন্ত্রী প্রত্যেক ক্রীড়াবিদকে তাঁদের শৈশবের গুরু, পৃষ্ঠপোষক ও প্রশিক্ষকদের কথা স্মরণে রেখে এঁদের সঙ্গে যোগাযোগ রাখার আর্জি জানান। নতুন দিল্লীর লোককল্যাণ মার্গ-এ আয়োজিত এই আলাপচারিতা অনুষ্ঠানে উপস্থিত ছিলেন কেন্দ্রীয় ক্রীড়া প্রতিমন্ত্রী কর্ণেল রাজ্যবর্ধন সিং রাঠোর। /
প্রধানমন্ত্রী তামিলনাডুতে ঘূর্ণিঝড়ে জীবনহানির ঘটনায় শোক প্রকাশ করেছেন

প্রধানমন্ত্রী শ্রী নরেন্দ্র মোদী তামিলানাডুর ঘূর্ণিঝড়ে জীবনহানির ঘটনায় শোক প্রকাশ করেছেন। এক বার্তায় প্রধানমন্ত্রী বলেন, “তামিলানাডুর বিভিন্ন অংশে ঘূর্ণিঝড়ে যাঁরা প্রাণ হারিয়েছেন, আমি তাঁদের পরিবার-পরিজনকে সমবেদনা জানাই। আমি আহতদের দ্রুত আরোগ্য কামনা করি। ঘূর্ণিঝড়ে ক্ষতিগ্রস্তদের সবরকম সহায়তা দিতে আধিকারিকরা কাজ করছেন। তামিলনাডুর মুখ্যমন্ত্রী থিরু এডাপাডি কে পালানিস্বামীর সঙ্গে রাজ্যে ঘূর্ণিঝড়ের ফলে সৃষ্ট পরিস্থিতি নিয়ে আলোচনা করেছি। কেন্দ্রের তরফে সম্ভাব্য সবরকম সাহায্যের আশ্বাস দেওয়া হয়েছে। আমি তামিলনাডুবাসীর নিরাপত্তা ও সার্বিক কল্যাণ কামনা করি”।
ভারত ও ব্রাজিলের মধ্যে বিনিয়োগ সহযোগিতা ও সুবিধার চুক্তিরঅনুমোদন মন্ত্রিসভায়

নয়া দিল্লি: ৩০ নভেম্বর: প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভাবৃহস্পতিবার ভারত ও ব্রাজিলের মধ্যে বিনিয়োগ সহযোগিতা ও সুবিধার চুক্তি(আই.সি.এফ.টি.) স্বাক্ষরের ও অনুসমর্থনের অনুমোদন দিল| এই চুক্তির ফলে দুই দেশের মধ্যে বিনিয়োগ প্রবাহ বৃদ্ধি পাবে| ভারত ওব্রাজিলের মধ্যেকার এই আই.সি.এফ.টি. ভারতে ব্রাজিলের বিনিয়োগকারীদের এবং ব্রাজিলেভারতের বিনিয়োগকারীদের যথোপযুক্ত সুবিধা প্রদান করবে| এটা সমস্ত রকমের বিনিয়োগসুবিধার বিষয়ে ভেদাভেদহীন ও একটি পর্যায়ের মান সুনিশ্চিত করে বিনিয়োগকারীদের আস্থাও বিশ্বাস বৃদ্ধি করবে বলে ধারণা করা হচ্ছে| এভাবে বিনিয়োগকারীদের মধ্যে একটাসহায়ক বিনিয়োগ পরিবেশ প্রদান করা যাবে| এটা ব্রাজিলের সমস্ত বিনিয়োগকারীদের জন্যএকটি পছন্দের প্রত্যক্ষ বিদেশি বিনিয়োগের (এফ.ডি.আই.) গন্তব্য হিসেবে ভারতকেউপস্থাপিত করার জন্য সহায়তা করবে|
দৈনিক জাগরণের পক্ষ থেকে ২ কোটি ৭১ লক্ষ টাকার ড্রাফ্‌ট প্রধানমন্ত্রীর জাতীয় ত্রাণ তহবিলে

দৈনিক জাগরণের প্রধান সম্পাদক তথা সিইও শ্রী সঞ্জয় গুপ্ত আজ এখানে সাক্ষাৎ করেন প্রধানমন্ত্রী শ্রীনরেন্দ্র মোদীর সঙ্গে। প্রধানমন্ত্রীর জাতীয়ত্রাণ তহবিলের জন্য ২ কোটি ৭১ লক্ষ টাকার দুটি ডিমান্ড ড্রাফ্‌ট তিনি ঐ সময়ে তুলেদেন শ্রী মোদীর হাতে।
মেঘালয়ের ৫০-তম প্রতিষ্ঠা দিবসে প্রধানমন্ত্রীর ভাষণ

নতুন দিল্লি, ২১ জানুয়ারি, ২০২২ প্রধানমন্ত্রী শ্রী নরেন্দ্র মোদী মেঘালয়ের রাজ্যের ৫০-তম প্রতিষ্ঠা দিবসে রাজ্যবাসীকে অভিনন্দন জানিয়েছেন । এই রাজ্য প্রতিষ্ঠা ও উন্নয়নে যারা অবদান রেখেছেন তাদের সকলকেই তিনি শ্রদ্ধা জানান । অনুষ্ঠানে বক্তব্য রাখতে গিয়ে শ্রী মোদী প্রধানমন্ত্রীর দায়িত্বভার নেওয়ার পর তাঁর উত্তর-পূর্বাঞ্চল পর্ষদের বৈঠকে যোগ দিতে শিলং সফরের কথা স্মরণ করেন । ৩-৪ দশক পর প্রথম কোন প্রধানমন্ত্রী এই রাজ্য সফর করেছিলেন । প্রকৃতির কাছাকাছি থাকা মানুষ হিসেবে তাদের পরিচয় আরও জোরদার করে তোলার জন্য এই রাজ্যের বাসিন্দারা অনন্য নজির সৃষ্টি করেছেন । শ্রী মোদী বলেন, “মেঘালয় বিশ্বকে প্রকৃতি, অগ্রগতি, সংরক্ষণ এবং পরিবেশ-স্থায়িত্বের বার্তা দিয়েছে ।” প্রতিটি গ্রামে ‘হুইসলিং ভিলেজ’ এবং গায়কদের ঐতিহ্যের প্রসঙ্গ উল্লেখ করে প্রধানমন্ত্রী শিল্প ও সঙ্গীতের ক্ষেত্রে এরাজ্যের অবদানের কথা তুলে ধরেন । তিনি বলেন, এই ভূমি প্রতিভাবান শিল্পীদের তৈরি করেছে এবং শিলং চেম্বার কয়্যার এটিকে নতুন উচ্চতায় নিয়ে গেছে । মেঘালয়ের সমৃদ্ধশালী ক্রীড়া সংস্কৃতি থেকে দেশের বহু প্রত্যাশা রয়েছে বলেও তিনি উল্লেখ করেন । প্রধানমন্ত্রী জৈব চাষের ক্ষেত্রে রাজ্যে ক্রমবর্ধমান খ্যাতির কথা জানান । তিনি বলেন, “মেঘালয়ের বোনেরা বাঁশ বুননের শিল্পকে পুনরুজ্জীবিত করেছে এবং এখানকার কঠোর পরিশ্রমী কৃষকরা জৈব রাজ্য হিসেবে মেঘালয়ের পরিচিতিকে শক্তিশালী করেছে।” প্রধানমন্ত্রী উন্নত সড়ক, রেল ও বিমান যোগাযোগের জন্য সরকারের প্রতিশ্রুতির কথা পুনরায় তুলে ধরেন । তিনি বলেন, রাজ্যের জৈব পণ্যগুলির জন্য নতুন দেশীয় ও বিশ্বব্যাপী বাজার নিশ্চিত করতে ব্যবস্থা নেওয়া হয়েছে । রাজ্য সরকার কেন্দ্রীয় প্রকল্পগুলিকে মানুষের কাছে পৌঁছে দেওয়ার জন্য সবরকম প্রয়াস চালাচ্ছে । প্রধানমন্ত্রী গ্রামীন সড়ক যোজনা এবং জাতীয় জীবিকা মিশনের মতো প্রকল্পগুলি মেঘালয়কে বিশেষভাবে সাহায্য করেছে । ২০১৯ সালে যেখানে মাত্র ১ শতাংশ পরিবারে জল জীবন মিশনের আওতায় পাইপবাহিত জল পৌঁছে যেত, সেখানে এখন ৩৩ শতাংশ পরিবারে সেই জল পৌঁছে যাচ্ছে । প্রধানমন্ত্রী জানান, টিকা বন্টনের জন্য ড্রোন ব্যবহারকারী প্রথম রাজ্য হল মেঘালয় । প্রধানমন্ত্রী মেঘালয়ের সাধারণ মানুষকে পর্যটন ও জৈব পণ্য ছাড়াও নতুন ক্ষেত্র বিকাশের জন্য সরকারের পক্ষ থেকে সাহায্যের আশ্বাস দিয়েছেন ।
গুজরাটের ভদোদরায় সড়ক দুর্ঘটনায় জীবনহানিতে শোক প্রকাশ প্রধানমন্ত্রীর

নয়াদিল্লি, ০৪ অক্টোবর, ২০২২ প্রধানমন্ত্রী শ্রী নরেন্দ্র মোদী গুজরাটের ভদোদরায় সড়ক দুর্ঘটনায় জীবনহানিতে গভীর শোক প্রকাশ করেছেন। প্রধানমন্ত্রী নিহতদের নিকটাত্মীয়ের জন্য এককালীন ২ লক্ষ টাকা এবং আহতদের ৫০ হাজার টাকা সাহায্য দেওয়ার কথা ঘোষণা করেন। প্রধানমন্ত্রীর দপ্তর থেকে এক ট্যুইটে বলা হয়েছে, “ভদোদরা জেলায় সড়ক দুর্ঘটনায় জীবনহানিতে আমি মর্মাহত। শোকসন্তপ্ত পরিবারগুলিকে জানাই সমবেদনা। আহতদের দ্রুত আরোগ্য কামনা করি। প্রধানমন্ত্রীর জাতীয় ত্রাণ তহবিল থেকে নিহতদের নিকটাত্মীয়কে এককালীন ২ লক্ষ টাকা ও আহতদের এককালীন ৫০ হাজার টাকা সাহায্য দেওয়া হবে”।
বিশিষ্ট সমাজসেবী পূর্ণিমাবেনের মৃত্যুতে প্রধানমন্ত্রীর শোকবার্তা

বিশিষ্ট সমাজসেবী শ্রীমতী পূর্ণিমাবেন পাকভাসা-র মৃত্যুতে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “পূর্ণিমাবেন পাকভাসা-র মৃত্যু সংবাদে আমি মর্মাহত। আদিবাসী মেয়েদের শিক্ষার লক্ষ্যে তিনি এক ব্যতিক্রমী পদক্ষেপ গ্রহণ করেছিলেন। তিনি ছিলেন এক বিশেষ ব্যক্তিত্বের অধিকারী। পূর্ণিমাবেন দীর্ঘজীবী হয়েছিলেন। ১০৩ বছর বয়সে তিনি আমাদের সকলকে ছেড়ে চলে গেলেন। যখনই আমি সাপুতারা সফরে গিয়েছি, তাঁর সঙ্গে কথাবার্তা ও আলাপচারিতায় মিলিত হয়েছি যাআমি এখনও স্মরণ করতে পারি। পূর্ণিমাবেনের কন্যা সোনাল মানসিং-এর সঙ্গেও আমি কথা বলেছি। আমার গভীর শোকের কথা ব্যক্ত করেছি তাঁর কাছে।”
বৈশাখী উপলক্ষ্যে জনসাধারণকে প্রধানমন্ত্রীর শুভেচ্ছা

নতুনদিল্লি, ১৪ই এপ্রিল, ২০২২ প্রধানমন্ত্রী শ্রী নরেন্দ্র মোদী বৈশাখী উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “সকলকে বৈশাখীর শুভেচ্ছা জানাই। এই উৎসব, আমাদের জীবনকে আনন্দময় করে তুলুক, সকলের মঙ্গল হোক এই প্রার্থনা করি। সকলের জীবনে সাফল্য ও সমৃদ্ধি আসুক।“ /
বিহার দিবস উপলক্ষে রাজ্যবাসীকে অভিনন্দন প্রধানমন্ত্রীর

বিহার দিবস উপলক্ষে রাজ্যবাসীকে শুভেচ্ছা ও অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বিহার দিবস উপলক্ষে বিহারের ভাই ও বোনদের জানাই অভিনন্দন। ঐতিহাসিক কালথেকেই জাতির অগ্রগতিতে বিহারের রয়েছে মূল্যবান ও দৃষ্টান্তমূলক অবদান”। …
অন্ধ্রপ্রদেশের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর

নয়াদিল্লী, ১ নভেম্বর, ২০২১ প্রধানমন্ত্রী শ্রী নরেন্দ্র মোদী অন্ধ্রপ্রদেশের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইটে প্রধানমন্ত্রী জানিয়েছেন ; “রাজ্যের প্রতিষ্ঠা দিবসে অন্ধ্রপ্রদেশের ভাই-বোনেদের আমার শুভেচ্ছা। অন্ধ্রপ্রদেশের জনগণ তাদের দক্ষতা, দৃঢ়তা ও স্থির সংকল্পের জন্য সুপরিচিত। এই কারণেই তারা অনেক ক্ষেত্রে সফল। অন্ধ্রপ্রদেশের জনগণ সর্বদা সুখী, সুস্থ এবং সফল হোক।”
সাইবার নিরাপত্তা ক্ষেত্রেভারত-যুক্তরাজ্য মউ স্বাক্ষরের ঘটনা সম্পর্কে অবহিত করা হল প্রধানমন্ত্রীকে

ইন্ডিয়ান কম্পিউটার এমার্জেন্সি রেসপন্স টিম (সিইআরটি-ইন) এবংযুক্তরাজ্যের ক্যাবিনেট অফিস মন্ত্রকের মধ্যে সম্পাদিত মউটি সম্পর্কে আজ কেন্দ্রীয়মন্ত্রিসভার বৈঠকে অবহিত করা হয় প্রধানমন্ত্রী শ্রী নরেন্দ্র মোদীকে। বৈঠকেনেতৃত্ব দেন প্রধানমন্ত্রী স্বয়ং। মউটি স্বাক্ষরিত হয় বর্তমান বছরের ২০ মে তারিখে। কম্পিউটার ও ইন্টারনেট ব্যবহারের ক্ষেত্রে নিরাপত্তা সম্পর্কিত বিভিন্নসমস্যা চিহ্নিত করে সেগুলির সমাধান এবং এই ধরনের ঘটনা নিয়ন্ত্রণে প্রয়োজনীয় পদক্ষেপগ্রহণ করাই হল এই মউ স্বাক্ষরের বিশেষ লক্ষ্য ও উদ্দেশ্য। এর আওতায় ভারত ওযুক্তরাজ্য পরস্পরের সঙ্গে নিবিড় সহযোগিতার মাধ্যমে জ্ঞান ও অভিজ্ঞতা বিনিময়েরকাজে উদ্যোগ গ্রহণ করবে । প্রসঙ্গত উল্লেখ্য, গত বছর নভেম্বর মাসে ভারতের প্রধানমন্ত্রীরযুক্তরাজ্য সফরকালে দ্বিপাক্ষিক আলোচনার অন্যতম বিষয় ছিল সাইবার নিরাপত্তা। মউস্বাক্ষরের সুবাদে সাইবার হামলার প্রতিরোধে স্বাক্ষরকারী দেশগুলি নিজেদের মধ্যেকারিগরি তথ্য বিনিময়ের সুযোগ পাবে। সাইবার আক্রমণের বিরুদ্ধে সম্ভাব্য উপায় ওপন্থাপদ্ধতির উদ্ভাবনও হল মউ স্বাক্ষরের আরেকটি বিশেষ উদ্দেশ্য। এর আগে কোরিয়া, কানাডা, অস্ট্রেলিয়া, মালয়েশিয়া, সিঙ্গাপুর, জাপান ওউজবেকিস্তানের সঙ্গে এই লক্ষ্যে মউ স্বাক্ষর করেছে ভারতের সিইআরটি-ইন । সহযোগিতার এক বিশেষ ক্ষেত্র হিসেবে সাইবারনিরাপত্তা সম্পর্কিত একটি মউ ইতিমধ্যেই স্বাক্ষরিত হয়েছে ভারতের বিদেশ মন্ত্রক এবংসাংহাই কো-অপারেশন অর্গানাইজেশনের মধ্যে। /
তিন তালাক নিয়ে সুপ্রীম কোর্টের রায়কে স্বাগত জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী তিন তালাক নিয়ে সুপ্রীম কোর্টের রায়কে স্বাগত জানালেন। এই রায়কে ঐতিহাসিক বলে আখ্যা দিয়ে প্রধানমন্ত্রী বলেন যে এই রায় মুসলিম মহিলাদের সমতা প্রদান করেছে আরনারীদের ক্ষমতায়নে এক শক্তিশালী পদক্ষেপ হয়ে দাঁড়িয়েছে। প্রধানমন্ত্রী বলেন, “ তিন তালাক সম্পর্কে মাননীয় সুপ্রীম কোর্টের রায়টি ঐতিহাসিক। এই রায় মুসলিমমহিলাদের সমতা প্রদান করেছে আর নারীদের ক্ষমতায়নে এক শক্তিশালী পদক্ষেপ হয়েদাঁড়িয়েছে। ” /…
ক্যাপ্টেন জয় নারায়ণ প্রসাদ নিশাদের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী ক্যাপ্টেন জয় নারায়ণ প্রসাদ নিশাদের প্রয়াণে শোক জ্ঞাপন করেছেন। এক বার্তায় তিনি বলেছেন, “ক্যাপ্টেন জয় নারায়ণ প্রসাদ নিশাদজির প্রয়াণে আমি মর্মাহত। তিনি দেশের সেবায় নিয়োজিত ছিলেন। বিহারের উন্নয়নে ক্যাপ্টেন নিশাদের অবদান বিশেষভাবে উল্লেখযোগ্য। দরিদ্রদের ক্ষমতায়নে তাঁর কাজ জনগণ সর্বদা মনে রাখবেন। শোক-সন্তপ্ত পরিবার-পরিজন ও তাঁর সমর্থকদের সমবেদনা জানাই”।
ভারতীয় ব্যাডমিন্টন খেলোয়াড় কিদাম্বি শ্রীকান্ত অস্ট্রেলীয় ওপেন সুপার সিরিজে চ্যাম্পিয়ন হওয়ায় প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী অস্ট্রেলীয় ওপেন সুপার সিরিজ খেতাব জয়ী ভারতের ব্যাডমিন্টনখেলোয়াড় কিদাম্বি শ্রীকান্ত’কে অভিনন্দন জানিয়েছেন। এক বার্তায় তিনি বলেছেন, “অস্ট্রেলীয়ওপেন-এ কিদাম্বি শ্রীকান্তের জয়ে আমরা সত্যিই গর্বিত। আরও একটা অসাধারণ জয়ের জন্যআমি তাঁকে অভিনন্দন জানাই”। …
শ্রীদেবীর আকস্মিক প্রয়াণে শোকাহত প্রধানমন্ত্রী

প্রখ্যাত চিত্রাভিনেত্রী শ্রীদেবীর আকস্মিক মৃত্যুতে শোক প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বিশিষ্ট অভিনেত্রী শ্রীদেবীর অকাল প্রয়াণে আমি মর্মাহত। চলচ্চিত্র শিল্পেরএই প্রবীণ অভিনেত্রীর দীর্ঘ পেশা জীবনে অসংখ্য ভূমিকায় তাঁর অভিনয় ছিল মনে রাখার মতো।এই শোকের মুহূর্তে আমি উদ্বিগ্ন তাঁর পরিবার-পরিজন এবং গুণগ্রাহীদের মতোই। তাঁরআত্মা চিরশান্তি লাভ করুক – এই প্রার্থনা জানাই। …
ইন্দোনেশিয়ার রাষ্ট্রপতি হিসাবে শ্রী জোকো উইডোডো পুনর্নির্বাচিত হওয়ায় অভিনন্দন জানালেন ভারতের প্রধানমন্ত্রী

শ্রী জোকো উইডোডো ইন্দোনেশিয়ার রাষ্ট্রপতি হিসাবে পুনর্নির্বাচিত হওয়ায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। এক বার্তায় প্রধানমন্ত্রী বলেছেন, “ইন্দোনেশিয়ার রাষ্ট্রপতি হিসাবে দ্বিতীয়বার নির্বাচিত হওয়ায় রাষ্ট্রপতি উইডোডো’কে@jokowi আন্তরিক অভিনন্দন। ইন্দোনেশিয়া আমাদের নিকটতম নৌ-বাণিজ্যিক প্রতিবেশী। তাঁর বিচক্ষণ নেতৃত্বে আমাদের অংশীদারিত্ব এবং আমাদের সুসংহত কৌশলগত অংশীদারিত্ব আরও গভীরতর হবে বলে আমার বিশ্বাস”।
প্রধানমন্ত্রী শ্রী নরেন্দ্র মোদী দিল্লির পুলিশ কমিশনার কে তলব করে রাজধানীতে ক্রমবর্ধমান অপরাধের ঘটনায় উদ্বেগ ও ক্ষোভ প্রকাশ করলেন

নয়াদিল্লি, ১৩ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী আজ দিল্লির পুলিশ কমিশনার শ্রী বি.এস. বাসি কে তলব করে রাজধানীতে ক্রমবর্ধমান অপরাধের ঘটনায় গভীর উদ্বেগ ও ক্ষোভ প্রকাশ করেছেন। গুণ্ডামী ও লুঠতরাজের সাম্প্রতিক ঘটনাগুলির দ্রুত তদন্ত করে দোষীদের গ্রেপ্তার করতে প্রধানমন্ত্রী পুলিশ কমিশনারকে নির্দেশ দেন। প্রধানমন্ত্রী এ বিষয়ে স্বরাষ্ট্র সচিব শ্রী এল.সি. গোয়েলের সঙ্গে টেলিফোনে কথা বলেছেন। তিনি গুণ্ডামী ও লুঠতরাজের ক্রমবর্ধমান ঘটনাগুলিতে বিশেষ নজর দিয়ে রাজধানীতে মহিলাদের সুরক্ষা ও নিরাপত্তা সুনিশ্চিত করার লক্ষ্যে স্বরাষ্ট্র সচিবকে কাজ করার নির্দেশ দিয়েছেন।
প্রাক্তন প্রধানমন্ত্রী রাজীব গান্ধীর জন্মবার্ষিকীতে প্রধানমন্ত্রীর শ্রদ্ধাজ্ঞাপন

নয়াদিল্লি, ২০ আগস্ট, ২০২২ প্রধানমন্ত্রী শ্রী নরেন্দ্র মোদী, প্রাক্তন প্রধানমন্ত্রী রাজীব গান্ধীর জন্মবার্ষিকীতে তাঁর স্মৃতিতে শ্রদ্ধা জানিয়েছেন। এক টুইট বার্তায় প্রধানমন্ত্রী বলেনঃ "আমাদের প্রাক্তন প্রধানমন্ত্রী রাজীব গান্ধীর জন্মবার্ষিকীতে শ্রদ্ধা জানাই।"
পাকিস্তানেরপ্রধানমন্ত্রী নওয়াজ শরিফের জন্মদিনে শুভেচ্ছা শ্রী নরেন্দ্র মোদীর

পাকিস্তানেরপ্রধানমন্ত্রী শ্রী নওয়াজ শরিফের জন্মদিনে তাঁকে শুভেচ্ছা জানালেন প্রধানমন্ত্রীশ্রী নরেন্দ্র মোদী। এই উপলক্ষে এক বার্তায় শ্রী মোদী বলেছেন : “পাকিস্তানেরপ্রধানমন্ত্রী মিঃ নওয়াজ শরিফের জন্মদিনে শুভেচ্ছা জানাই। আমি তাঁর দীর্ঘ ও সুস্থজীবন কামনা করি”।
প্রধানমন্ত্রীর সঙ্গে মেক্সিকোর বিদেশ মন্ত্রীর সাক্ষাৎ

প্রধানমন্ত্রী শ্রী নরেন্দ্র মোদির সঙ্গে শুক্রবার মেক্সিকোর বিদেশ মন্ত্রী শ্রীমতী ক্লাউদিয়া রুইজ-ম্যাসিউ সাক্ষাৎ করেন। শ্রীমতী ক্লাউদিয়া দুই দিনের ভারত সফরে এসেছেন। প্রধানমন্ত্রী ২০১৫-র সেপ্টেম্বরে নিউইয়র্কে ‘ইউ এন জি এ’-র অধিবেশন চলাকালীন মেক্সিকোর রাষ্ট্রপতি নিয়েতো-র সঙ্গে তাঁর বৈঠকের প্রসঙ্গ স্মরণ করেন। প্রধানমন্ত্রী শক্তি, উৎপাদন শিল্প, পরিকাঠামো উন্নয়ন, নগর ও শহর পরিকল্পনা, বিজ্ঞান ও প্রযুক্তি, মহাকাশ, কৃষি, স্বাস্থ্য ও চিরাচরিতওষুধের ক্ষেত্র সহ দ্বিপাক্ষিক সহযোগিতাকে শক্তিশালী করার উপর গুরুত্ব আরোপ করেন। মেক্সিকোর বিদেশ মন্ত্রী ভারতের সঙ্গে সমস্ত ক্ষেত্রে দ্বিপাক্ষিক সম্পর্ককে গভীরতর করতে ঐকান্তিক আগ্রহ প্রকাশ করেন। তিনি মেক্সিকোর রাষ্ট্রপতির তরফে প্রধানমন্ত্রীকে মেক্সিকো সফর করতে আমন্ত্রণ জানান। .
স্বামী দয়ানন্দ সরস্বতী’কে তাঁর জন্মবার্ষিকীতে প্রধানমন্ত্রী শ্রদ্ধাজ্ঞাপন করলেন

স্বামী দয়ানন্দ সরস্বতী`কে তাঁর জন্মবার্ষিকীতে প্রধানমন্ত্রী শ্রদ্ধাজ্ঞাপন করলেন নয়াদিল্লি, ১২ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী স্বামী দয়ানন্দ সরস্বতী`কে তাঁর জন্মবার্ষিকীতে শ্রদ্ধাজ্ঞাপন করলেন। প্রধানমন্ত্রী বলেন, “স্বামী দয়ানন্দ সরস্বতীজি`কে তাঁর জন্মবার্ষিকীতে শত শত প্রণাম। দয়ানন্দ সরস্বতীজি শিক্ষা ক্ষেত্রে উল্লেখযোগ্য অবদান রেখেছেন। সমাজ সংস্কারের প্রতি তাঁর গুরুত্বদান, তাঁর মতো মণীষিকে যুগের থেকে অনেক এগিয়ে রেখেছিল।
প্রধানমন্ত্রী ডিডি ফ্রি ডিশের মাধ্যমে রাজ্য ভিত্তিক দূরদর্শনের চ্যানেলপ্রাপ্তিতে জনগণকে অভিনন্দন জানিয়েছেন

ডিডি ফ্রি ডিশের মাধ্যমে প্রথমবার রাজ্য ভিত্তিক দূরদর্শনের চ্যানেলপ্রাপ্তির জন্য প্রধানমন্ত্রী শ্রী নরেন্দ্র মোদী জনগণকে অভিনন্দন জানিয়েছেন। তিনি বলেন, “ডিডি ফ্রি ডিশের মাধ্যমে প্রসার ভারতীর আরও ১১টি রাজ্য ভিত্তিক স্যাটেলাইট চ্যানেল দর্শকদের কাছে পৌঁছে দেওয়ার খবর জেনে আমি আনন্দিত। এরমধ্যে উত্তর-পূর্বাঞ্চলের ৫টি চ্যানেলও রয়েছে। এরফলে আঞ্চলিক সংস্কৃতি জোরদার হবে এবং মানুষের দীর্ঘদিনের চাহিদা পূরণ হবে। ডিডি ফ্রি ডিশের মাধ্যমে প্রথমবার ছত্তিশগড়, গোয়া, হরিয়ানা, হিমাচলপ্রদেশ, ঝাড়খন্ড, মনিপুর, মেঘালয়, মিজোরাম, নাগাল্যান্ড, ত্রিপুরা এবং উত্তরাখন্ডের জনগণকে তাঁদের দূরদর্শনের নিজস্ব চ্যানেল পাওয়ায় অভিনন্দন জানাচ্ছি।” /
প্রধানমন্ত্রী সহজে ব্যবসার সুযোগ বিষয়ে একটি কর্মসূচির সূচনা করলেন

ধানমন্ত্রী শ্রী নরেন্দ্র মোদী আজ নতুনদিল্লীতে লোককল্যাণ মার্গে এক অনুষ্ঠানে সহজে ব্যবসার সুযোগ বিষয়ে মহা চ্যালেঞ্জ কর্মসূচির সূচনা করেছেন। এই কর্মসূচির লক্ষ্য হচ্ছে, কৃত্রিম মেধা, ইন্টারনেট অফ থিংস, বিগ ডেটা অ্যানালিটিক্স ব্লকচেইনের মতো অত্যাধুনিক প্রযুক্তি-ভিত্তিক অভিনব ধারনা বা প্রস্তাব আহ্বান করা, যার মাধ্যমে সরকারি কর্মপ্রক্রিয়ার সংস্কার করা যায়। স্টার্ট-আপ ইন্ডিয়া পোর্টালকেই এই মহা চ্যালেঞ্জের মঞ্চ হিসাবে ব্যবহার করা হবে। এই উপলক্ষে আয়োজিত এক জমায়েতে প্রধানমন্ত্রী ‘সহজে ব্যবসার সুযোগ’-এর বিশ্ব ক্রমতালিকায় ভারতের অবস্হানকে উন্নত করার জন্য উদ্যোগ নেওয়ায় শিল্পমহলকে ধন্যবাদ জানান। তিনি স্মরণ করেন যখন ‘সহজে ব্যবসার সুযোগ’ সংক্রান্ত বিশ্ব সূচকে ভারতের স্হানকে শীর্ষস্হানীয় ৫০টি দেশের মধ্যে নিয়ে যাওয়ার কথা তিনি প্রথম উত্থাপন করেছিলেন, তখন তাঁর কথায় সন্দেহ প্রকাশ করা হয়েছিল। কিন্তু মাত্র চার বছরে আমরা অনেকদূর অগ্রসর হতে পেরেছি বলে তিনি জানান। এই সময়ে সহজে ব্যবসার সুযোগের সূচকে ভারত ৬৫ ধাপ এগিয়েছে। তিনি বলেন, দক্ষিণ এশিয়ার মধ্যে ভারত প্রথম স্হানে রয়েছে এবং শীর্ষস্হানীয় ৫০টি দেশের তালিকায় ভারতের স্হান করে নিতে আর মাত্র কয়েক ধাপ বাকি। প্রধানমন্ত্রী বলেন, সহযোগিতা ও প্রতিযোগিতামূলক যুক্তরাষ্ট্রীয়তার ধারণায় কেন্দ্র ও রাজ্য সরকারগুলি সহজে ব্যবসার সুযোগকে আরও উন্নত করতে একযোগে কাজ করে চলেছে। প্রধানমন্ত্রী বলেন, কেন্দ্রীয় সরকার সুনির্দিষ্ট নীতির ভিত্তিতে প্রশাসন পরিচালনা ও স্বচ্ছ নীতির ওপর বিশেষ জোর দিচ্ছে। তিনি বলেন, কেন্দ্রীয় সরকার যে সংস্কারের উদ্যোগ নিয়েছে, সাধারণ মানুষের জীবনযাপনকে আরও সহজ করে তোলাও তার অন্যতম লক্ষ্য। বর্তমানে ছোট ব্যবসায়ীরা অনেক সহজেই ব্যবসা করতে পারেন। বিদ্যুৎ সংযোগ নেওয়ার কাজ সহজে হয়েছে। গত চার বছরে ১৪০০’র ও বেশি পুরনো আইন সরকার বাতিল করেছে। বাণিজ্যিক বিরোধ নিষ্পত্তি এবং আমদানি করা জিনিসপত্র ছাড়াতে এখন অনেক কম সময় লাগছে। তিনি বলেন, অতিক্ষুদ্র, ক্ষুদ্র ও মাঝারি ক্ষেত্র বা এম.এস.এম.ই-তে মাত্র ৫৯ মিনিটে ১ কোটি টাকা পর্যন্ত ঋণ অনুমোদন করা হচ্ছে। প্রধানমন্ত্রী বলেন, আই.এম.এফ এবং মুডিজের মতো সংস্হাগুলিও ভারতের ভবিষ্যৎ নিয়ে আশাবাদী। প্রধানমন্ত্রী আরও বলেন- কতো কম সময়ের মধ্যে ভারতকে ৫ লক্ষ কোটি ডলারের অর্থনীতিতে পরিণত করা যায় সেটাই আমাদের লক্ষ্য। তবে এর জন্য অর্থনীতির সর্বক্ষেত্রে আরও উন্নতির প্রয়োজন। তিনি বলেন, কেন্দ্রীয় সরকার বর্তমান বাস্তব পরিস্হিতির সঙ্গে সামঞ্জস্য রেখে শিল্পনীতির লক্ষ্যে কাজ করে চলেছে এবং এই নীতি নতুন ভারতের উদ্যোগপতিদের নতুন ধ্যান-ধারনার সঙ্গে সামঞ্জস্যপূর্ণ হবে। প্রধানমন্ত্রী সহজে ব্যবসা সুযোগের ক্রমতালিকায় ভারতকে শীর্ষস্হানীয় ৫০টি দেশের মধ্যে পৌঁছে দেওয়ার লক্ষ্য অর্জনে কাজ করার জন্য সমাবেশে উপস্হিত সকলের কাছে আহ্বান জানান। প্রধানমন্ত্রী বলেন- আধুনিক ও ডিজিটাল প্রযুক্তি ব্যবহার করে শিল্পসংস্হা কাজের প্রক্রিয়ায় মানুষের হস্তক্ষেপ করা দরকার। তিনি বলেন, এই ধারনা ভিত্তি কর্মসংস্কৃতি, সুনির্দিষ্ট নীতি দ্বারা চালিত প্রশাসনিক কাজকর্মকে আরও এগিয়ে নিয়ে যেতে পারে।
কাম্বোডিয়ার প্রধানমন্ত্রী সামডেচ আক্কা মোহা সেনা পাড়াই টেচো হুন সেন-এর সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা

প্রধানমন্ত্রী শ্রী নরেন্দ্র মোদী আজ কাম্বোডিয়ার প্রধানমন্ত্রী সামডেচ আক্কা মোহা সেনা পাড়াই টেচো হুন সেন-এর সঙ্গে টেলিফোনে কথা বলেছেন। দুই নেতা কোভিড-১৯ মহামারী বিষয়ে আলোচনা করেন। তাঁরা একে অন্যের অভিজ্ঞতা ভাগ করে নেওয়া এবং নিজ নিজ দেশের নাগরিকদের ফিরিয়ে আনার উদ্যোগে সাহায্য করার বিষয়ে সহমত পোষণ করেছেন। কাম্বোডিয়ার সঙ্গে আরও দৃঢ় সম্পর্ক গড়ে তোলার ক্ষেত্রে প্রধানমন্ত্রী ভারতের অঙ্গীকারের কথা আবারও জানান। তিনি বলেন, আসিয়ান গোষ্ঠীর গুরুত্বপূর্ণ সদস্য কাম্বোডিয়ার সঙ্গে ভারতের প্রাচীন যুগ থেকে সাংস্কৃতিক যোগাযোগ রয়েছে। উভয় নেতা দু’দেশের মধ্যে আইটিইসি প্রকল্পের আওতায় ক্ষমতা বৃদ্ধি এবং মেকং গঙ্গা সহযোগিতা জোটের অধীনে প্রকল্পগুলিকে দ্রুত বাস্তবায়ন সহ অন্যান্য পারস্পরিক স্বার্থ-সংশ্লিষ্ট কর্মসূচির পর্যালোচনা করেন। কাম্বোডিয়ার সঙ্গে ভারতের সম্পর্কের কথা উল্লেখ করে প্রধানমন্ত্রী হুন সেন তা আরও দৃঢ় করার ওপর জোর দেন। শ্রী মোদী ভারতের ‘অ্যাক্ট ইস্ট’ নীতি অনুযায়ী কাম্বোডিয়ার গুরুত্বপূর্ণ ভূমিকার কথা উল্লেখ করেন।
আম্বেদকরজয়ন্তী উপলক্ষে আগামীকাল প্রধানমন্ত্রীর নাগপুর সফর

আম্বেদকরজয়ন্তী উপলক্ষে আগামীকাল নাগপুর সফরে যাচ্ছেন প্রধানমন্ত্রী। বেশ কয়েকটি ট্যুইটবার্তায় প্রধানমন্ত্রী শ্রী নরেন্দ্র মোদী বলেছেন, “আম্বেদকর জয়ন্তী এক বিশেষউপলক্ষ। এই কারণে আগামীকাল নাগপুর সফরের সুযোগ পেয়ে আমি নিজেকে খুবই সম্মানিত বোধকরছি। নাগপুরেআমি প্রার্থনা জানাব দীক্ষা ভূমিতে। এটি হল ডঃ আম্বেদকরের বিশেষ স্মৃতি বিজড়িতএকটি পবিত্র স্থান। আগামীকালনাগপুরে বেশ কয়েকটি উন্নয়ন প্রকল্পের উদ্বোধনও অনুষ্ঠিত হবে। সাধারণ মানুষেরজীবনযাত্রায় এই প্রকল্পগুলির এক ইতিবাচক প্রভাব থাকবে। উন্নয়নপ্রকল্পগুলির মধ্যে রয়েছে আইআইআইটি, আইআইএম এবং এইম্‌স। এছাড়াও, সূচনা হবে কোরাডিতাপবিদ্যুৎ কেন্দ্রের। একটি জনসভাতেও ভাষণ দেব আমি। ডিজিধনমেলার এক বিশেষ অনুষ্ঠানেও আমি অংশগ্রহণ করব। ‘লাকি গ্রাহক যোজনা’ এবং ‘ডিজিধনব্যাপার যোজনা’র মেগা ড্র-এ যাঁরা বিজয়ী হয়েছেন তাঁদের আমি পুরস্কৃত করব। একসমৃদ্ধ, বলিষ্ঠ ও অন্তর্ভুক্তিমূলক ভারতবর্ষের স্বপ্ন দেখতেন ডঃ আম্বেদকর। তাঁরসেই লক্ষ্য পূরণে নিরলস প্রচেষ্টা চালিয়ে যাব আমরা।
ভারত ও বাংলাদেশের মধ্যে বিনিয়োগ বৃদ্ধি ও সুরক্ষার লক্ষ্যে যৌথ চুক্তিতে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও বাংলাদেশের মধ্যে বিনিয়োগ বৃদ্ধি ও সুরক্ষা চুক্তির যৌথ বিবৃতি (জে আই এন) সম্পর্কে অনুমোদন দিয়েছে। ভারত ওবাংলাদেশের মধ্যে লগ্নি বৃদ্ধি ও সুরক্ষা সম্পর্কে বিদ্যমান চুক্তিটির ব্যাখ্যায়স্পষ্টতা আনার জন্য এই জেআইএন-এর প্রয়োজন। বিনিয়োগকারী ও বিনিয়োগের সংজ্ঞা, করপদ্ধতির ছাড় সবচেয়ে কাঙ্খিত দেশ সংক্রান্ত আচরণ প্রভৃতি নানা বিষয় এবং বিনিয়োগকারীও চুক্তিকারী কর্তৃপক্ষের মধ্যে বিবাদ মীমাংসা প্রভৃতি বিষয়ে এই জেআইএন-এরস্পষ্টীকরণ আছে। বিনিয়োগচুক্তি ব্যবস্থাকে জোরদার করতে যৌথ ব্যাখ্যামূলক বিবৃতিগুলি সাধারণত গুরুত্বপূর্ণপরিপূরক ভূমিকা পালন করে। বিনিয়োগ সংক্রান্ত দ্বিপাক্ষি চুক্তি বিষয়ক বিভাগ ক্রমশবাড়তে থাকায় এই ধরণের বিবৃতি জারি অত্যন্ত তাৎপর্যপূর্ণ। রাজ্যগুলির দ্বারা এইধরনের অতিসক্রিয় দৃষ্টিভঙ্গী চুক্তির আরও পূর্বাভাসযোগ্য পাঠ সুনিশ্চিত করতেবিচারকারী ট্রাইব্যুনালকে সহায়তা করবে।
রাঁচির হেভি ইঞ্জিনিয়ারিং কর্পোরেশন (এইচ ই সি) লিমিটেডের জমি ঝাড়খন্ড সরকারকে হস্তান্তরের বিষয়ে কেন্দ্রীয় মন্ত্রিসভার সায়

প্রধানমন্ত্রীর শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে শুক্রবার রাঁচির হেভি ইঞ্জিনিয়ারিং কর্পোরেশন (এইচ ই সি)লিমিটেডের ৬৭৫.৪৩ একর অব্যবহৃত জমি ঝাড়খন্ড সরকারকে হস্তান্তরের বিষয়ে অনুমোদন দিয়েছে। এর বিনিময়ে এইচ ই সি লিমিটেড ৭৪২.৯৮ কোটি টাকা পাবে আর ঐ টাকা অবসরপ্রাপ্তকর্মচারিদের বিবিধ বকেয়া পাওনা যেমন গ্র্যাচুয়িটি, প্রভিডেন্ট ফান্ড, ছুটি বিক্রিএবং অন্যান্য অবসরকালীন সুবিধা মেটাতে সাহায্য করবে। এছাড়া এই টাকায় সরকার ওবিভিন্ন ব্যাঙ্কের কাছে এইচ ই সি-র ঋণ এবং অন্যান্য দায়-ও মেটানো যাবে। অন্যদিকে এই জমি হস্তান্তরের ফলে ঝাড়খন্ড সরকারের পক্ষে রাচিঁতেরাজ্যের রাজধানী অঞ্চলে স্মার্ট সিটি প্রকল্প এবং অন্যান্য উন্নয়মূলক প্রকল্প রূপায়নেসুবিধা হবে।